L'Ajuntament de Gandia i el COR signen un conveni per incrementar els contenidors destinats a la recollida d'oli domèstic
24 abril 2020

## L'Ajuntament de Gandia i el COR signen un conveni per incrementar els contenidors destinats a la recollida d'oli domèstic24 abril 2020Última actualització: 14 juliol 2025

![](../gestion/img/_AO_3136-copia.jpg)  
  

Gandia veurà multiplicat per tres el nombre de contenidors de recollida d'oli domèstic després de l'aprovació ahir del conveni entre l'Ajuntament i el Consorci de residus de l'Àrea V-5 que permetrà la implantació i explotació d'un sistema de recollida d'oli de cuina usat.

**Miguel Ángel Picornell**, regidor delegat de Serveis Bàsics destacat que l'objectiu de l'acord és regularitzar la recollida i tractament dels residus derivats de l'oli domèstic. Una vegada l'acord estiga en marxa, Gandia passarà de disposar 9 contenidors d'aquest tipus a un total de 30, de manera que tots els districtes comptaran amb almenys un d'aquest tipus de contenidors.  
"_Un sol litre d'aquest tipus d'oli abocat a la xarxa pública contamina mil litres d'aigua potable a més de provocar problemes a la xarxa de clavegueram_" va destacar Picornell.

L'edil ha sol·licitat a la ciutadania que mentre es produeix la instal·lació d'aquests nous contenidors es diposite l'oli en ampolles de plàstic per a posteriorment dipositar-les al contenidor taronja més pròxim.